[image: image1.png]



Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 1029 /18.12.2014                            Nr.4c -2 / 674 / 18.12.2014      
BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege privind aprobarea Ordonanţei de urgenţã a Guvernului nr.75/2014 pentru rectificarea bugetului asigurărilor sociale de stat pe anul 2014 (L755/2014, PLX570/2014).
Presedinte,                                       Presedinte,

Senator Viorel Arcas                 Deputat Viorel Stefan

R A P O R T   C O M U N   

la

proiectul de lege privind aprobarea Ordonanţei de urgenţã a Guvernului nr.75/2014 pentru rectificarea bugetului asigurărilor sociale de stat pe anul 2014 
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L755/2014, respectiv  PLX570/2014  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta rectificarea bugetului asigurarilor sociale de stat pe anul 2014, avand in vedere obiectivele atingerii unui deficit bugetar la un nivel corelat cu obiectivele macroeconomice.  

Proiectul de lege prevede majorarea veniturilor si cheltuielilor aferente sistemului public de pensii cu suma de 48,6 milioane lei. Veniturile sistemului de asigurari pentru accidente de munca si boli profesionale au fost majorate cu suma de 5,2 milioane lei, iar cheltuielile cu 426 mii lei.

Veniturile bugetului asigurarilor pentru somaj au fost diminuate cu suma de 156 milioane lei, prin diminuarea subventiei de la bugetul de stat si majorarea veniturilor curente. Cheltuielile Fondului de garantare pentru plata creantelor salariale au fost diminuate cu suma de 6,0 milioane lei, excedentul majorandu-se cu aceeasi suma.
Proiectul de lege cuprinde derogari de la prevederile art.6 lit.b) si c), art.16 si art.18 alin. (4) din Legea responsabilitatii  fiscal – bugetare nr.69/2010  si de la prevederile art.3 alin. (4), (5) si (7) din Legea nr.355/2013 pentru aprobarea plafoanelor unor indicatori specificati in cadrul fiscal – bugetar pe anul 2014. 

Consiliul Legislativ a avizat favorabil proiectul de ordonanta. 

Consiliul Economic si Social  a comunicat ca punctele de vedere ale membrilor Plenului prezenti la sedinta sunt de avizare favorabila a proiectului de lege.
Intrunite in sedinta comuna, membrii celor doua comisii au hotarat, cu majoritate de voturi, sa adopte un raport de admitere, fara amendamente.
Comisia pentru buget, finanţe, activitate bancară şi piaţă de capital a Senatului şi Comisia pentru buget, finanţe şi bănci a Camerei Deputaţilor supun  spre dezbatere si adoptare, Plenului Parlamentului, raportul de admitere si proiectul de lege.
In raport cu obiectul de reglementare, proiectul de lege face parte din categoria legilor ordinare.
Presedinte,                                       Presedinte,

Senator Viorel Arcas                    Deputat Viorel Stefan

Redactat:g.paslaru/a.onete
